POMOĆNI MATERIJAL ZA PLANIRANJE RADIONICA I VEŽBANJE TRENERSKIH VEŠTINA[[1]](#footnote-1)

Radionica kao oblik obrazovnog rada podrazumeva da svi prisutni aktivno učestvuju u procesu učenja. Iako je radioničarski rad prepoznatljiv u neformalnom obrazovanju, on se sve češće primenjuje u različitim obrazovnim procesima. Do usvajanja različitih kompetencija se dolazi kroz zajednički rad i doprinos, uključujući kako voditelje, tako i sve učesnike/ce u procesu.

Na samom početku radionice potrebno je uspostaviti ***pravila rada*** koja je je potrebno poštovati:

* Aktivno učešće u procesu rada
* Poštovanje različitih mišljenja, bez osuđivanja
* Fokus na temu
* Dok jedna osoba govori, ostali slušaju
* Poštovanje dogovorenog vremena uključujući i pauze
* I slično.

***Različiti oblici i tehnike rada*** se koriste kako bi se održala dinamika grupe i kako bi se učesnici/ce motivisali da usvoje unapred planirana znanja, veštine i stavove.

Najčešći oblici rada koji se primenjuju jesu plenarna razmena znanja i iskustva u celokupnoj grupi, individualni rad gde samostalno dolazimo da ideja i zaključaka, kao i razmena iskustva u parovima i manjim grupama.

**Tehnike** su način na koji se prenosi sadržaj. Odabir tehnika se koristi u odnosu na temu, ciljnu grupu, prostor i trenutne kapacitete. Neke od tehnika su:

* **Brainstorming ili oluja ideja** - kada učesnici/ce iznose svoje prve asocijacije na zadati pojam ili temu, a voditelji zapisuju na papir/tablu.
* **Demonstracija** – prezentacija kako se nešto pravilno radi. Izlaganje (predavanje ili prezentacija). Dobro strukturirano predavanje koje drži voditelj/kai u kojem se iznose ključne stvari na koristan i zanimljiv (zabavan) način
* **Akvarijum** - formiraju se dve grupe: izvođačka i posmatračka. Izvođači izvode scenu ili diskutuju o nekoj temi, dok ostali imaju posmatračku ulogu. Varijacija: na znak voditelja/ke neki od posmatrača postaju izvođači,
* Vežbe za upoznavanje, grupnu koheziju, izgradnju tima, izgradnju poverenja, opuštanje, podizanje energije, zatvaranje, evaluaciju...
* **Diskusija** – u kojoj učesnici dele svoje mišljenje, znanja i iskustva, a voditelji postavljaju pitanja i facilitiraju proces učenja. Preporuka je da se koriste otvorena pitanja.
* **Debata** - Dva ili vise timova zastupaju suprotne stavove o nekom problemu.
* **Igranje uloga** – pomaže da se stvari sagledaju iz drugog ugla. Situacije trebaju biti realne, kako bi došlo do što boljeg razumevanja.
* **Vođena fantazija** – kada voditelj/ka vodi grupu kroz određeni proces koji uni prolaze u svojoj glavi, zatvorenih očiju. Imati na umu da se ovo ne radi ukoliko tema kod ove ciljne grupe može da pokrene evidentne traume. Preporuka je da se ima značajno iskustvo u korišćenju ovakvih tehnika.
* **Sortiranje** – tehnika u kojoj učesnici/ce dobiju zadatak da poredaju ili klasifikuju određene pojmove ili teme prema određenim kriterijumima ili bez istih. Nakon ovoga koristiti diskusiju za razumevanje teme.
* **Kviz** – grupna aktivnost u kojoj su unapred definisana pitanja, a učesnici/ce mogu lili ne moraju biti podeljeni u manje grupe ili parove.
* **Studija slučaja** - grupa dobije opis situacije sa svim podacima (obično je napisana neka stvarna situacija). Učesnici treba da odgovore na pitanja o čemu se tu radi, da definišu problem, šta bi oni uradili, koje su opcije za rešavanje tog problema i sl.

***STRUKTURA RADIONICE***

Struktura radionice se sastoji iz 3 dela: uvodni deo, centralni i završni deo.

**Uvodni deo:**

Ima tri osnovne funkcije: zagrevanje, uvod u temu i iniciranje grupne saradnje.

Elementi koje trebate obukvatiti u planiranju i implementaciji su

* Predstavljanje voditelja/ki, pravila rada, teme radionice i njene svrhe/cilja,
* Vežbe za upoznavanje i stvaranje kontakta između učesnika/ca i voditelja/ki,
* Vežbe za stvaranje grupne kohezije i podizanje energije,
* Vežbe uspostavljanja poverenja .

**Centralni deo:**

Podrazumeva razradu teme i vežbe fokusirane na konkretnu temu radionice, kako bi se ostvario cilj i učesnici stekli planirana znanja, veštine i stavove.

**Završni deo:**

Ima funkciju sumiranja i zaokruživanja teme, kao i jačanje grupne kohezije.

* Vežba za zatvaranje (npr. podele se utisci i korisnosti radionice za dalji rad...),
* Evaluacija radionice.

***PLAN RADIONICE***

Kako bi osigurali unapred planiranu obrazovnu aktivnost, potrebno je da uokvirimo sve potrebne resurse i napravimo jasan plan postizanja cilja.

*Plan radionice*

Voditelji: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Naziv radionice: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cilj: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Očekivani izazovi u radu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |
| --- | --- | --- | --- |
| Vreme | Aktivnost i opis aktivnosti | Materijal | Odgovorna osoba |
|  |  |  |  |
|  |  |  |  |
|  |  |  |  |
|  |  |  |  |

**Korisni saveti**

Navodimo nekoliko korisnih saveta, odnosno preporuka za voditelje kojima se utiče na kvaliteno sprovođenje radionice:

* Proveravanje razumevanja predstavljenih tema,
* Parafraziranje,
* Adekvatna gestikulacija,
* Poštovanje ličnog prostora prisutnih,
* Biti licem okrenut prema učesnicima/cama i uspostavljati kontakt očima
* Jasno izražavanje (ni prebrzo ni presporo, prilagoditi intonaciju, praviti pauze u govoru, pravilan i jasan izgovor reči)
* Izraz lica koji prati sadržaj

1. Prilagođeni i sumirani materijal preuzet iz Priručnika – osnove radioničarskog rada, prevencija trgovine ljudima, M. Aleksić, I. Kokanović, A.Haljeta, USRŠBiH i CRS nastao u okviru u Državnog programa za suzbijanje trgovine ljudima u Bosni I Hercegovini koji je implementirao CRS uz finansijsku pomoć USAID-a [↑](#footnote-ref-1)